Source: http://rovaniemi.cloudnc.fi/fi-FI/Toimielimet/Perusturvalautakunta/Kokous_11122019/Sosiaalityontekijan_viran_perustaminen(85812)
Timestamp: 2020-01-18 23:58:03+00:00

Document:
Sosiaalityöntekijän viran perustaminen | Rovaniemi
Kokous 11.12.2019
Sosiaalityöntekijän viran perustaminen
Perusturvalautakunta, kokous 11.12.2019
§ 199 Sosiaalityöntekijän viran perustaminen
ROIDno-2019-3636
Mirja Kangas, palvelualuepäällikkö, mirja.kangas@rovaniemi.fi
Lapsi-ja perhekohtainen lastensuojelu koostuu avo-, sijais- ja jälkihuollon palveluista sekä perhehoidosta. Lastensuojeluun on tulossa lakimuutos 1.1.2020 alkaen, jonka myötä yli kuusi kuukautta yhtäjaksoisesti avohuollon sijoituksessa tai huostaanotettuna olleen lapsen jälkihuolto-oikeus laajenee 21 ikävuodesta 25 ikävuoteen. Jälkihuolto-oikeuden laajeneminen tarkoittaa käytännössä, että asiakasmäärät lastensuojelun sijais- ja jälkihuollossa tulevat kasvamaan ensimmäisenä vuonna noin 30 asiakkaalla. Vuosittain kodin ulkopuolelle sijoitettuja lapsia on noin 200, joista lähes kaikille syntyy oikeus jälkihuoltoon. Sijaishuollon asiakkaana sosiaalityöntekijää kohden on vuonna 2019 ollut keskimäärin 62 eri asiakasta.
Sosiaalityöntekijän on lastensuojelulain mukaan muuan muassa laadittava sijais- ja jälkihuollossa olevan lapsen ja nuoren asiakassuunnitelmat, koordinoitava tarvittavat tukipalvelut, tehtävä tarvittavat viranhaltijapäätökset, valvottava sijoitettujen lasten kohdalla rajoitustoimenpiteiden käyttöä sekä tavattava lasta/nuorta säännöllisesti henkilökohtaisesti jne. Suuri osa kodin ulkopuolelle sijoitetuista lapsista on sijoitettu Rovaniemen ulkopuolelle, joka omalta osaltaan asettaa haasteita sijoitettujen lasten henkilökohtaisten tapaamisten järjestämiseen ja sijaishuollon valvontaan huolimatta siitä, että monikanavaisia palveluita on pyritty hyödyntämään.
Kasvavien asiakasmäärien ja lakimuutoksen myötä on lastensuojeluun tarpeen perustaa yksi sosiaalityöntekijän virka sijais- ja jälkihuollon tehtävien hoitamiseen. Virkalisäyksellä mahdollistetaan, että sosiaalityöntekijöiden asiakasmääriä voidaan tasata kohti tulevaa hallitusohjelman mukaista linjausta ja lastensuojelun laatusuositusta sekä mahdollistaa sijoitettujen lasten sekä jälkihuoltoon siirtyvien nuorten osallisuus ja intensiivisempi työskentely lasten, nuorten, heidän läheistensä ja eri viranomaistahojen kanssa systeemisen tiimimallin mukaisesti. STM julkaisu/2019:8 on kirjattu lastensuojelua koskeva laatukriteeri (25/asiakasta/työntekijä) ja hallitusohjelmaan on kirjattu asteittain kiristyvä vähimmäismitoitus, joka vuonna 2022 on 35 asiakasta/työntekijä.
Valmistelijan esitys:
Esitän, että perusturvalautakunta perustaa sosiaalityöntekijän viran lapsiperheiden palvelualueelle lastensuojelun sijaishuoltoon 1.1.2020 lukien. Kelpoisuusvaatimuksena sosiaalityöntekijän virkaan on sosiaalihuollon ammattihenkilöstöstä annetun lain (817/2015, 7§) mukainen sosiaalityöntekijän pätevyys.
Esitettävä virka on sisällytetty vuoden 2020 talousarvio suunnitelmaan.
Paula Reponen, vs.toimialajohtaja, hallintoylilääkäri, paula.reponen@rovaniemi.fi
Perusturvalautakunta päättää perustaa sosiaalityöntekijän viran lapsiperheiden palvelualueelle lastensuojelun sijaishuoltoon 1.1.2020 lukien.
Kelpoisuusvaatimuksena sosiaalityöntekijän virkaan on sosiaalihuollon ammattihenkilöstöstä annetun lain (817/2015, 7§) mukainen sosiaalityöntekijän pätevyys.
Perusturvalautakunta päätti yksimielisesti vs. toimialajohtajan esityksen mukaisesti.
Palvelualuepäällikkö, palveluesimies, taloussihteeri, henkilöstösuunnittelija
Oikaisuvaatimus on tehtävä 14 päivän kuluessa päätöksentiedoksisaannista. Oikaisuvaatimus on toimitettava Rovaniemen kaupungin kirjaamoon määräajan viimeisenä päivänä ennen kirjaamon aukioloajan päättymistä. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä. Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on nähtävänä yleisessä tietoverkossa. Tiedoksisaantipäivää ei lueta oikaisuvaatimusaikaan.
Oikaisuvaatimusviranomainen: Rovaniemen kaupunki, Perusturvalautakunta
Puhelin: (016) 3221
§ 187 Kokouksen laillisuus ja päätösvaltaisuus sekä työjärjestyksen hyväksyminen
§ 188 Pöytäkirjan tarkastus
§ 189 Ajankohtaiset asiat
§ 190 Perusturvalautakunnan käyttösuunnitelma vuodelle 2020
§ 191 Toiminta-avustus v. 2020 / Jokkakallion asumispalvelukeskus / Rovalan Setlementti ry
§ 192 Palveluhankinta Eduro-säätiö
§ 193 Rovalan Setlementti ry. / Rompun toiminnan siirto Rovaniemen kaupungin omaksi toiminnaksi 1.1.2021 alkaen
§ 194 Ikäihmisten perhehoidon toimintaohje 1.1.2020 alkaen
§ 195 Kotihoidon palvelusopimuksen päättyminen
§ 196 Vastaus kuntalaisaloitteeseen vammaispalvelulain mukaisten kuljetuspalvelujen omavastuiden muuttamisesta
§ 197 Omaishoidon tuen palkkiot 2020
§ 198 Sosiaalityöntekijän määräaikaisen viran perustaminen
§ 200 Sosiaaliohjaajan viran perustaminen
§ 201 Viranhaltijoiden päätösten otto-oikeus
§ 202 Ilmoitusasiat
§ 203 LISÄPYKÄLÄ: Kevätportin seurantatyöryhmän esitys perusturvalautakunnalle (lisäpykälä)
§ 204 LISÄPYKÄLÄ: Hoitoavustajan toimen muuttaminen sairaanhoitajan toimeksi 12600026 (lisäpykälä)
§ 205 LISÄPYKÄLÄ: Sosiaali- ja terveydenhuollon asiakasmaksut vuonna 2020 (lisäpykälä)
§ 206 LISÄPYKÄLÄ: Yksilöasioiden jaoston varahenkilön valitseminen (lisäpykälä)

References: § 199

§ 187

§ 188

§ 189

§ 190

§ 191

§ 192

§ 193

§ 194

§ 195

§ 196

§ 197

§ 198

§ 200

§ 201

§ 202

§ 203

§ 204

§ 205

§ 206